Zuzana Štelbaská

Zuzana Štelbaská, rod. Kostelníková (* 21. augusta 1978, Prešov), je slovenská dramaturgička a šéfredaktorka. Zároveň je spisovateľkou literatúry pre deti a mládež.

 Životopis 
V médiách začala pôsobiť od roku 1994, keď sa úspešne zúčastnila konkurzu do prešovského Rádia Flash ako moderátorka. Počas štúdia na GK2 a neskôr na Prešovskej univerzite sa venovala moderovaniu a redaktorskej práci v regionálnych médiách. Na Filozofickej fakulte Prešovskej univerzity vyštudovala anglický jazyk a literatúru a estetiku a vedy o umení. Bola členkou organizačného výboru Akademického Prešova.

Ku koncu štúdia začala spolupracovať s košickým štúdiom Slovenskej televízie (dnes súčasť STVR), kde v roku 2001 nastúpila ako redaktorka a neskôr dramaturgička v centre dokumentárnej tvorby. Po zrušení oddelenia pôsobila v centre spravodajstva a publicistiky. Podieľala sa na programoch Regionálny denník, Vitajte u nás a Rozhovory o duši.

Spolupracovala s organizáciami Circom Regional a EBU, v rámci ktorých sa podieľala na medzinárodných koprodukciách The New Teenage Europe, City Folk a Islam in Europe. Niekoľko rokov bola členkou poroty festivalu Prix Circom.

Po presťahovaní do Bratislavy v roku 2007 pracovala ako moderátorka v Rádiu Expres a zároveň ako dramaturgička v RTVS (dnes STVR) v oddelení detskej tvorby. Podieľala sa na relácii detského spravodajstva Si v obraze? v spolupráci s EBU.

Po odchode z televízie spolupracovala externe ako scenáristka programov Fidlibum a Fidlibumove rozprávky. Neskôr pôsobila vo vydavateľstve Forza Muzic – Opus – Warner Music ako marketingová manažérka.

Od roku 2014 pracuje v Televízii Markíza. Najprv ako šéfredaktorka magazínu Reflex, od roku 2020 ako šéfredaktorka publicistiky. Zodpovedá za programy Reflex, Teleráno a Počasie. Je predsedníčkou správnej rady Nadácie Markíza a podieľa sa na organizácii Letných stáží pre študentov.

Popri televíznej práci sa venuje písaniu a prekladaniu kníh pre deti. Istý čas publikovala knižné recenzie na blogu v denníku Denník N.

Žije na Záhorí s manželom Ondrejom, ktorý pôsobí ako hlavný kameraman televíznych projektov. Spolu vychovávajú dve deti.

 Literárna tvorba 
Knižný debut vydala v roku 2014 (Mami, kúp mi psa!). Neskôr publikovala knihy pre deti a mládež, vrátane titulov zameraných na tematiku prírody, rodiny, priateľstva, zvierat a dospievania. Je autorkou viacerých knižných sérií a podieľa sa aj na prekladovej literatúre pre deti.

Podľa knihy Mami, kúp mi psa! vznikol v roku 2021 televízny seriál v produkcii RTVS (dnes STVR).

 Zornička a Filipko 
Knihy Zornička a Filipko patria medzi autorkine ilustrované prózy pre deti. Zornička je kniha o dievčatku Zorničke a malých zvieratách, ktoré žijú v záhrade.
Filipko je voľným pokračovaním Zorničky a sústreďuje sa na Zorničkinho brata, ktorý objavuje svet zvierat; kniha je určená deťom približne od 6 rokov.
Kniha Filipko bola recenzovaná v rámci portálu Slovenského literárneho centra.

 Záchranná stanica 
Od roku 2022 vydáva autorka detskú knižnú sériu Záchranná stanica, ktorej jednotlivé diely sú tematicky spojené so záchranou voľne žijúcich živočíchov; v príspevku STVR je séria predstavená ako dobrodružné príbehy inšpirované udalosťami zo záchranárskej praxe v Zázrivej.
Medzi diely série patria napríklad Záchranná stanica: Vlčica Luna a Záchranná stanica: Rys Leo.

 Nech už mám… 
V rokoch 2023 – 2025 publikovala autorka knihy Nech už mám desať!, Nech už mám jedenásť! a Nech už mám dvanásť!, ktoré sú postavené na rozprávaní formou denníka hlavnej hrdinky Kiky.
 Dielo 

 Próza pre deti 
2014 – Mami, kúp mi psa!

2015 – Zornička

2016 – Filipko

2017 – Zahráme sa s hocičím!

2017 – Čítanka pre 1. ročník ZŠ (kolektív autorov)

2019 – Kde sú včely?

2021 – Vlčica Luna

2022 – Rys Leo

2022 – Medveď Mišo

2022 – Stane sa zázrak

2022 – Na koniec sveta

2023 – Vydra Anička

2023 – Neverím vlastným očiam

2023 – Nech už mám desať!

2024 – Nech už mám jedenásť!

2024 – Literatulky (kolektív autorov)

2025 – Nech už mám dvanásť!

 Poézia pre deti 
2023 – V ríši snov

 Próza pre dospelých 
2017 – Reflex. Skutočné príbehy

 Rozhlasová tvorba 
2017 – Rozprávka spod labutieho krídla

 Televízna tvorba 
2021 – Mami, kúp mi psa! (seriál STVR, autorka námetu)

 Hudobné texty 
2020 – Snívanky (autorka všetkých textov na albume uspávaniek od speváčky Kristíny)

 Preklady 
2018 – Nauč sa... Ako si zaviazať šnúrky

2018 – Nauč sa... Koľko je hodín?

2018 – Biblické príbehy pre neveriace deti

2018 – Mirelka Pátračová rieši prípad ducha morského prasiatka

2018 – Mirelka Pátračová rieši prípad mafinového hlavolamu

2018 – Mirelka Pátračová rieši prípad obrovskej vlasovej paniky

2019 – Mirelka Pátračová rieši prípad kliatby Rozmaznaného pudla

2019 – Mirelka Pátračová rieši prípad Špagetového yetiho

2019 – Mirelka Pátračová rieši prípad Mačacej pohromy

2019 – Spoločenstvo čarovných jednorožcov

2019 – Dobrodružstvá Alfiho Cibuľu

2019 – Čerešňová princezná

2019 – Beštie z Olympu: Správca stajní

2019 – Beštie z Olympu: Hádesov pes

2019 – Eliza a more príšer

2019 – Môj rok s prírodou

2020 – Jedno srdce, jedno telo, jeden svet

2020 – Oceány

2020 – Vozidlá

2020 – Rozprávky pre sladké sníčky pre pokojnú dobrú noc

2020 – Supermyšiak

2020 – Môj prvý atlas vesmíru

2020 – Môj prvý atlas zvieratiek

2020 – Dráčik má sestričku

2020 – Ocko ma ľúbi

2021 – Denník uletenej Chloe

2021 – Zázračná Ella

2021 – Nauč sa... Ako si vyčistiť zuby

2021 – Zlaté dievča

2023 – Totálne šialený týždeň: Pondelok

2023 – Totálne šialený týždeň Utorok

2026 – Tajný život HMYZ

 Referencie 

 Externé odkazy 
 [Profil autorky na Slovenskom literárnom centre https://www.litcentrum.sk/autor/zuzana-stelbaska]
 [Autorský profil na stránke vydavateľa Albatros Media https://www.albatrosmedia.sk/autori/zuzana-stelbaska]
 [Oficiálna autorská webová stránka https://zuzanastelbaska.sk]

Kategória:Osobnosti z Prešova
Kategória:Slovenskí spisovatelia
Kategória:Slovenskí dramaturgovia